U skladu sa odredbama člana 233. stav (2) i (3) važećeg Zakona o privrednim Društvima i člana 55. stav (2) i (3) važećeg Statuta Bosnalijeka d.d., na osnovu Odluke broj: 118/23 od 20.01.2023. godine, Nadzorni odbor Društva objavljuje:

**O B A V J E Š T E N J E**

O SAZIVANJU PONOVNE VANREDNE SKUPŠTINE DRUŠTVA BOSNALIJEK D.D.

**I DATUM, VRIJEME I MJESTO ODRŽAVANJA**

Saziva se ponovna vanredna Skupština društva Bosnalijek d.d. za dan **10.02.2023**. godine sa početkom u **11:00** sati (u daljem tekstu: Skupština). Zasjedanje Skupštine će se održati u prostorijama na adresi sjedišta Društva, ul. Jukićeva 53., Sarajevo.

**II DNEVNI RED SKUPŠTINE**

Za Skupštinu je utvrđen dnevni red:

1. Izbor radnih tijela Skupštine
2. Izbor predsjednika Skupštine
3. Izbor dva ovjerivača zapisnika Skupštine
4. Donošenje odluke o izboru i imenovanju člana Odbora za reviziju pojedinačno

**III RADNA TIJELA SKUPŠTINE**

Do izbora predsjednika, Skupštinom će predsjedavati prisutni dioničar ili punomoćnik dioničara sa najvećim brojem dionica sa pravom glasa. Skupština većinom glasova, između prisutnih dioničara i punomoćnika dioničara, bira predsjednika Skupštine i dva ovjerivača zapisnika o radu Skupštine, putem glasačkih listića zaokruživanjem imena i prezimena kanidata ili broja ispred imena kandidata, s tim da Skupština može odlučiti da se glasanje za izbor radnih tijela vrši putem „aklamacije“ (dizanjem ruku). Utvrđivanje kvoruma i rezultate glasanja na Skupštini vršiće Odbor za glasanje u sastavu Amer Ćosibegović, predsjednik, Nedim Vrtić i Nermina Krehić,članovi. Zamjenski članovi su Hana Rizvo i Amina Memović. Zapisnik o radu Skupštine vodiće sekretar Društva ili druga ovlaštena službena osoba.

**IV PRIJEDLOZI ODLUKA ZA SKUPŠTINU**

Za Skupštinu je utvrđen prijedlog odluke o izboru i imenovanju člana Odbora za reviziju pojedinačno.

**V PRAVO UČEŠĆA I PRIJAVA ZA UČEŠĆE U RADU I ODLUČIVANJU SKUPŠTINE**

**Pravo učešća u radu i odlučivanju Skupštine imaju dioničari, odnosno njihovi zakonski zastupnici i punomoćnici, koji se nalaze na Listi dioničara kod Registra vrijednosnih papira u Federaciji BiH 30 dana prije datuma održavanja Skupštine ili posljednjeg radnog dana koji prethodi tom roku ako on pada u neradni dan. Dioničar ili njegov zakonski zastupnik odnosno punomoćnik dioničara, koji želi učestvovati u radu i odlučivanju Skupštine, dužan je Odboru za glasanje podnijeti prijavu za učešće u radu i odlučivanju Skupštine, najkasnije 3 dana prije datuma određenog za održavanje Skupštine, t.j. zaključno sa 07.02.2023. godine. Prijava se mora podnijeti u pisanoj formi neposrednom predajom na protokol Društva ili preporučenom poštom na adresu Bosnalijek d.d., Sarajevo, ul. Jukićeva br. 53., ili putem telefaksa broj: 033 814 253 ili elektronske pošte na E-mail adresu:** Amer.Cosibegovic@Bosnalijek.com

**Za dioničare domaća pravna lica uz prijavu se mora dostaviti aktuelni izvod iz sudskog registra u originalu ne starijem od 3 mjeseca ili u ovjerenoj kopiji. Za dioničare strana pravna lica uz prijavu se mora dostaviti izvod iz nadležnog domicilnog registra kompanija ili drugi odgovarajući dokument iz kojeg je vidljiva registracija kompanije, te identitet i svojsto lica ovlaštenih za zastupanje, ne stariji od 3 mjeseca u originalu ili u ovjerenoj kopiji, koji moraju biti legalizirani u skladu sa primjenjivim propisima domicilne države i međunarodnim ugovorima.** Obrasce prijava dioničari mogu naći na zvaničnoj web stranici Društva [www.bosnalijek.ba](http://www.bosnalijek.ba)

**VI PRAVO UČEŠĆA U RADU I ODLUČIVANJU SKUPŠTINE PUTEM PUNOMOĆNIKA**

**Učešće u radu i odlučivanju Skupštine dioničar može ostvariti lično ili putem punomoćnika, koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara – vlastodavca.** Punomoć za učešće u radu i odlučivanju Skupštine dioničari mogu dati nakon objavljivanja ovog Obavještenja u obliku pisane izjave sa ovjernim potpisom dioničara – vlastodavca, na kojoj se nalazi i potpis punomoćnika. Punomoć za zastupanje dioničara pravnog lica mora biti izdata i potpisana od strane zakonskog zastupnika pravnog lica, te ovjerena od strane nadležnog državnog organa ili notara, u kojoj je potvrđen identitet i svojstvo osobe ovlaštene za zastupanje odnosno izdavanje punomoći. Za dioničare strana pravna lica punomoć mora biti ovjerena i legalizirana u skladu sa primjenjivim propisima domicilne države i međunarodnim ugovorima. Ovjerena punomoć, uz identifikacioni dokument dioničara odnosno njegovog zakonskog zastupnika i/ili punomoćnika, dostavlja se Društvu lično neposrednom predajom na protokol Društva ili putem preporučene pošte na adresu: Bosnalijek d.d., ul. Jukićeva br. 53., ili putem telefaksa **broj: 033 814 253 ili elektronske pošte na E-mail adresu:** Amer.Cosibegovic@Bosnalijek.com **najkasnije 3 dana prije datuma određenog za održavanje Skupštine, tj. zaključno sa 07.02.2023. godine.** Punomoćnik dioničara je dužan original ovjerene punomoći neposredno predati Odboru za glasanje najkasnije prilikom registracije za učešće u radu i odlučivanju Skupštine, a za dioničare pravna lica neophodno je uz punomoć predati i aktuelni izvod iz sudskog registra i/ili drugog nadležnog registra kompanija domicilne države, u originalu ne starijem od 3 mjeseca ili u ovjerenoj kopiji, koji u slučaju stranog dioničara mora biti legaliziran u skladu sa primjenjivim propisima domicilne države i međunarodnim ugovorima. Punomoći izdate za vanrednu Skupštinu sazvanu za 20.01.2023. godine važe i za ponovnu vanrednu Skupštinu. Obrasce punomoći dioničari mogu naći na zvaničnoj web stranici Društva [www.bosnalijek.ba](http://www.bosnalijek.ba)

**VII REGISTRACIJA I GLASANJE NA SKUPŠTINI**

Preporučuje se dioničarima i njihovim zakonskim zastupnicima i punomoćnicima dioničara, koji žele učestvovati u radu i odlučivanju Skupštine, da dođu 30 minuta prije vremena određenog za početaka rada Skupštine radi evidentiranja i registracije. Svaki dioničar i punomoćnik dioničara dužan je prilikom registracije Odboru za glasanje predočiti važeću ispravu za osobnu/ličnu identifikaciju, a Odbor za glasanje je dužan utvrditi identitet dioničara i punomoćnika dioničara, te valjanost ovlašćenja odnosno punomoći i izvoda iz sudskog ili drugog nadležnog registra kompanija domicilne države. **Glasanje na Skupštini vrši se putem glasačkih listića zaokruživanjem imena i prezimena kandidata ili broja ispred imena kandidata prilikom izbora i imenovanja člana Odbora za reviziju.**

**VIII UVID U MATERIJALE ZA SKUPŠTINU**

**Dioničari i njihovi zakonski zastupnici i punomoćnici imaju pravo izvršiti uvid u materijale za Skupštinu i to u Listu dioničara i prispjele pisane prijedloge kandidata za člana Odbora za reviziju. Dioničar i/ili punomoćnik dioničara, na lični zahtjev i o vlastitom trošku, ima pravo na kopiju naprijed navedenih dokumenata. Uvid u navedene materijale može se izvršiti u sjedištu društva Bosnalijek d.d. Sarajevo, ul. Jukićeva 53., svakim radnim danom, osim srijedom i petkom, u vremenu od 11:00 do 14:00 sati, zaključno sa 07.02.2023. godine.**

 BOSNALIJEK D.D.

 NADZORNI ODBOR